બળેવને આગલે અઠવાડીએ મિટિંગ બોલાવવામાં આવી. કમિટીના ત્રણે સભ્યોએ જ્ઞાતિની વાડી ભાડે રાખી અને બ્રાહ્મણ રસોઈયાને રસોઈ બનાવવાનો ઠેકો આપવાનો પ્રસ્તાવ મુક્યો. ભોજનમાં લાડુ, દાળ, ભાત, રીંગણ-બટેટાનું શાક, ફૂલવડી બનાવવાનું સૂચન થયું. એક વડીલે તેને સ્થાને વાલની દાળ બનવાનો પ્રસ્તાવ મુક્યો, જે સર્વસંમતિથી મંજુર કરવામાં આવ્યો. જનોઈ બદલાતી વખતે પૂજાઅર્ચનાનું કાર્ય એક જ્ઞાતિજને સહર્ષ સ્વીકારી લીધું.